recursal/SuperWikiNEXT-32B huggingface dataset:
**அவசர மருத்துவம்** என்பது கடிய நோய்கள், காயங்கள், நீண்டகால நோய் ஒன்றினால் திடீரென்று தோன்றும் உயிர்கொல்லி நிலைமை முதலிய சந்தர்ப்பங்களால் பாதிப்படைந்திருக்கும் அனைத்துத் தரப்பு நோயாளிகளுக்கும் உயிரைக் காக்கவென உடனடியாக வழங்கப்படும் மருத்துவ சிகிச்சை முறைமையாகும். இது மருத்துவத்தின் ஒரு சிறப்புப் பிரிவாக அடங்குகின்றது. அவசர மருத்துவம் ஒரு அவசர சிகிச்சை தேவையான நோயாளிக்கு முதன்முதலில் கொடுக்கப்படும் மருத்துவ முறைமையாகும்.  
இம்மருத்துவ முறையில் பொதுவாக நீண்ட காலத்துக்கு அல்லது தொடர்ச்சியான பராமரிப்பு தேவைப்படாது. அவசர மருத்துவ நிபுணர்கள் நோயாளியின் நிலைமையைத் துரிதமாக அறிந்து, நோய் வகைகளை உடனடியாக அறுதியிட்டு, அதற்குரிய சிகிச்சையைத் தாமதமின்றி ஆரம்பித்து நோயாளியை மீள் நிலைக்குக் கொண்டுவருதல் அவசர மருத்துவத்தின் முக்கிய நோக்கமாகும். அவசர மருத்துவம் பல்வேறுபட்ட இடங்களில் மேற்கொள்ளப்படுகின்றது: மருத்துவமனையில் உள்ள அவசர மருத்துவப் பிரிவும் தீவிர கண்காணிப்புப் பிரிவும், மருத்துவமனைக்கு நோயாளியைக் கொண்டுவர முன்னர் சிகிச்சைகள் மேற்கொள்ளப்படும் அவசர மருத்துவச் சேவையகம், போர்க்காலம் அல்லது விபத்து போன்ற சில சந்தர்ப்பங்களில் நோய் அல்லது காயம் ஏற்பட்ட இடம்.

பல்வேறு சந்தர்ப்பங்களில் உடனடிச் சிகிச்சை வழங்கப்படாதவிடத்து உயிருக்கு கெடுதி ஏற்படலாம். நெஞ்சு வலி, வயிற்று வலி, மூச்சுத் திணறல், இதயத்துடிப்பு ஒழுங்கின்மை மற்றும் பல சந்தர்ப்பங்களில் அவசர மருத்துவ உதவி தேவைப்படும். எடுத்துக்காட்டாக, கடிய வயிற்று வலியால் அவதிக்குள்ளாகி இருக்கும் ஒருவருக்கு குடல்வாலழற்சி ஏற்பட்டிருக்கலாம். உடனடியான அறுவைச்சிகிச்சை வழங்கப்படாதவிடத்து வயிற்றறையுறை அழற்சி ஏற்படும்; உயிருக்குக் கெடுதி ஏற்படுத்தும் நிகழ்வாக இது அமைகின்றது.

மேற்கோள்கள்
-----------

1. ↑  Sakr, M (2000). "Casualty, accident and emergency, or emergency medicine, the evolution". *Emergency Medicine Journal* **17** (5): 314–9. doi:10.1136/emj.17.5.314. பப்மெட்:11005398.
2. ↑  Schneider, Hamilton, Moyer, Stapczynski (1998). "Definition of emergency medicine.". *Academic Emergency Medicine* **5** (4): 348–351. doi:10.1111/j.1553-2712.1998.tb02720.x. பப்மெட்:9562202. .
| * பா
* உ
* தொ
மேற்குப் போர்முனை |
| --- |
| **1939**
போலிப் போர் – சார் படையெடுப்பு – ஹெலிகோலாந்து பைட்
**1940**
லக்சம்பர்க் – நெதர்லாந்து – (ஆக் – ராட்டர்டாம் – சீலாந்து – ராட்டர்டாம் பிளிட்ஸ்) – பெல்ஜியம் – (எபென் எமேல் – ஹன்னூட் – ஜெம்புளூ ) – பிரான்சு – (செடான் – ஆரஸ் – லீல் – கலே – *பவுலா* – டன்கிர்க் – டைனமோ – இத்தாலியின் பிரான்சு படையெடுப்பு) – பிரிட்டன் – சீலயன்
**1941–1943**
செர்பெரஸ் – சென் நசேர் – டியப் – 
**1944–1945**
ஓவர்லார்ட் – டிராகூன் – சிக்ஃபிரைட் கோடு – மார்கெட் கார்டன் – (ஆர்னெம்) – ஊர்ட்கென் – ஓவர்லூன் – ஆஹன் – ஷெல்ட்  – பல்ஜ் – பிளாக்காக் நடவடிக்கை – கொல்மார் இடைவெளி – ஜெர்மனி மீதான இறுதிப் படையெடுப்பு – ஐரோப்பாவில் இரண்டாம் உலகப் போரின் முடிவு
**மேல்நிலை உத்திப் போர்த்தொடர்கள்**
தி பிளிட்ஸ் – ரைக்கின் பாதுகாப்புக்கான வான்போர் – அட்லாண்டிக் சண்டை |

| * பா
* உ
* தொ
சிக்ஃபிரைட் கோடு போர்த்தொடர் |
| --- |
| கால்வாய்க் கடற்கரையை விடுவித்தல் (*ஃபூசிலேட்-அஸ்டோனியா- வெல்ஹிட்-அண்டர்கோ* -டன்கிர்க்) – மோயர்பிரக்கே – நான்சி – மார்க்கெட் கார்டன்  – மெட்ஸ் - ஊர்ட்கென் – ஓவர்லூன் – ஆஃகன் – ஷெல்ட் – குரூசிஃபிக்ஸ் ஹில் – கிளிப்பர் – குயின் |

**நான்சி சண்டை** (*Battle of Nancy*) என்பது இரண்டாம் உலகப் போரின் மேற்குப் போர்முனையில் நேச நாடுகளுக்கும், நாசி ஜெர்மனிக்கும் நடந்த ஒரு சண்டை. சிக்ஃபிரைட் கோடு போர்த்தொடரின் ஒரு பகுதியான இதில் நேசநாட்டுப்படைகள் பிரான்சின் நான்சி நகரையும் அதன் சுற்றுப்புறங்களையும் கைப்பற்றின.

ஆகஸ்ட் 1944ல் பாரிஸ் நகரம் மீட்கப்பட்டவுடன் நேசநாடுகளின் மேற்கு ஐரோப்பியப் படையெடுப்பின் முதல் கட்டம் முடிவடைந்தது. அடுத்த கட்டமாக ரைன் ஆற்றங்கரைக்கு முன்னேற அவை திட்டமிட்டன. நான்சி என்பது வட கிழக்கு பிரான்சில் மோசெல் ஆற்றருகே அமைந்துள்ள நகரம். செப்டம்பர் 5 ம் தேதி ஜெனரல் ஜார்ஜ் பேட்டன் தலைமையிலான அமெரிக்க 3வது ஆர்மி அந்நகரைக் கைப்பற்றும் முயற்சியைத் தொடங்கியது. 3வது ஆர்மியின் உட்பிரிவான 12வது கோரிடம் நான்சியைக் கைப்பற்றும் பொறுப்பு ஒப்படைக்கப்பட்டது. இக்கோரில் இரண்டு காலாட்படை டிவிசன்களும் ஒரு கவச டிவிசனும் இருந்தன. நான்சி நகரை 47வத் ஜெர்மானிய பான்சர் (கவச) கோர் பாதுகாத்து வந்தது.

நான்சி நகரை அடைய மோசெல் ஆற்றைக் கடக்க வேண்டும். முதல் இரு நாட்களில் ஆற்றைக் கடக்க அமெரிக்க 80வது காலாட்படை டிவிசன் மேற்கொண்ட முயற்சிகளை ஜெர்மானியப் படைகள் முறியடித்து விட்டன. அடுத்த சில நாட்களுக்கு மெதுவாக ஆயத்தங்கள் செய்த அமெரிக்கப் படையினர் செப்டம்பர் 10ம் தேதி மீண்டும் ஆற்றைக் கடக்க முயன்று அதில் வெற்றி கண்டனர். மோசெல் ஆற்றை பல இடங்களில் கடந்து பாலமுகப்புகளை (bridgehead) ஏற்படுத்தினர். அவற்றின் வழியே பிற அமெரிக்கப் படைப்பிரிவுகள் முன்னேறி செப்டம்பர் 13ம் தேதி நான்சி நகரை சுற்றி வளைத்தன. அமெரிக்கப் படைகளின் ஒருமையத் சுற்றி வளைப்புத் (concentric encirclement) தாக்குதல்களைச் சமாளிக்க முடியாமல் செப்டம்பர் 15ம் தேதி ஜெர்மானியப் படைகள் நகரை விட்டு வெளியேறிப் பின்வாங்கின. கைப்பற்றப்பட்ட நான்சி நகரம் பின்னால் நேசநாட்டுப் படைகளுக்குப் பிரான்சில் ஒரு முக்கிய தொலைத்தொடர்பு மையமாகப் பயன்பட்டது.
தமிழ் இலக்கணத்தில் **குடை நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். போருக்குப் புறப்பட எண்ணும் மன்னன், ஒரு நல்ல நேரம் பார்த்துத் தனது வெண்கொற்றக்குடையையோ தனது வாளையோ யானையின் மீது ஏற்றி வடதிசை நோக்கி அனுப்புவான். இது புறவீடு செய்தல் எனப்படுகிறது. இவ்வாறு குடையைப் புறவீடு செய்வதைக் கருப்பொருளாகக் கொண்ட இத்துறை "குடை நிலை" எனப்படும். இதை ஒரு துறையாகத் தொல்காப்பியம் கூறவில்லை. எனினும் புறப்பொருள் வெண்பாமாலையில் இதுவும் கூடுதலாகச் சேர்க்கப்பட்டு உள்ளது.

இதனை விளக்க, சூடிய மாலையில் வண்டினம் மொய்த்து ஒலியெழுப்பவும், புலவர்கள் புகழ் பாடவும், மாலை அணிந்த மன்னவன் தன் குடையைப் புறவீடு அனுப்புதல் என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*பெய்தாமம் சுரும்பிமிரப் பெரும்புலவர் புகழ்பாடக்*
*கொய்தார் மன்னவன் குடைநாள் கொண்டன்று*

எடுத்துக்காட்டு
---------------

*முன்னர் முரசுஇரங்க மூரிக் கடல்தானைத்*
*துன்னரும் துப்பில் தொழுதுஎழா - மன்னர்*
*உடைநாள் உலந்தனவால் ஓதநீர் வேலிக்*
*குடைநாள் இறைவன் கொள*
- புறப்பொருள் வெண்பாமாலை 37.

குறிப்பு
--------

1. ↑  இராமசுப்பிரமணியன், வ. த. 2009. பக். 64, 65

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
கணினியியலில் **மரம்** என்பது பரந்து பயன்படுத்தப்படும் ஒரு படிநிலைத் தரவுக் கட்டமைப்பு (hierarchical data structure) ஆகும். இது ஒரு மரத்தின் அமைப்பை இணைக்கப்பட்ட கணுக்களினால் (nodes) ஒப்புருவாக்கம் செய்கிறது.

வரையறை
------

ஒரு மரத்தின் தொடக்கம் வேர் அல்லது மூலம் (root) ஆகும். வேரில் இருந்து அதன் பிள்ளைக் கணுக்கள் (child nodes) அல்லது கிளைகள் இணைக்கப்பட்டு இருக்கும். அப் பிள்ளைக் கணுக்கள் அவற்றின் பிள்ளைக் கணுக்களைக் கொண்டிருக்கலாம். இவ்வாறு சுழல் (recursively) முறையில் மரம் வரையறை செய்யப்படுகிறது. 

பிள்ளைகள் இல்லாத கணுக்களை முனைகள் (edges) அல்லது இலைகள் (leaf) என்பர். ஒரு கணுவிற்கு நேரடியாக முன்னிருக்கும் கணுவை பெற்றவர் என்பர். ஒரு கணுவுக்கு ஒரே ஒரு பெற்றவர் மட்டுமே இருக்க முடியும். இரண்டு கணுக்களுக்கு ஒரே பெற்றவர் இருந்தால் அந்த இரு கணுக்களும் சகோதரர்கள் எனப்படும்.

பயன்கள்
-------

* படிநிலைத் தரவுகளை கையாள
* வேகமான தேடலுக்கு
* திசைவி படிமுறைத் தீர்வுகளுக்கு
* expression tree

கலைச்சொற்கள்
------------

* node - கணு
* link - இணைப்பு, தொடர்பு

வெளி இணைப்புகள்
---------------

* மரம் பரணிடப்பட்டது 2010-12-24 at the வந்தவழி இயந்திரம் - (ஆங்கில மொழியில்)
தமிழ்நாடு அரசின் நிர்வாகத்தில் நடத்தப் பெறும் கல்லூரிகள் தமிழ்நாடு அரசுக் கல்லூரிகள் என அழைக்கப் பெறுகின்றன. இக்கல்லூரிகளில் வழங்கப்படும் பாடப் பிரிவுகளைக் கொண்டு அவைகளைக் கீழ்காணும் பிரிவுகளில் பிரிக்கலாம்.

1. அரசு மருத்துவக் கல்லூரி
2. அரசு பொறியியல் கல்லூரி
3. அரசு சட்டக் கல்லூரி
4. அரசு வேளாண்மைக் கல்லூரி
5. அரசு கலை அறிவியல் கல்லூரி
6. அரசு கால்நடையியல் கல்லூரி
7. அரசு கல்வியியல் கல்லூரி
8. அரசு விளையாட்டுக் கல்வியியல் கல்லூரி
9. அரசு சிறப்புக் கல்லூரி

அரசு மருத்துவக் கல்லூரி
-----------------------

தமிழ்நாடு அரசின் நிர்வாகத்தில் அலோபதி, சித்த மருத்துவம், ஓமியோபதி, ஆயுர்வேதம், யோகா மற்றும் இயற்கை மருத்துவம், இயங்குமுறை மருத்துவம் போன்ற மருத்துவ முறைகளின் கீழான கல்லூரிகள் நடத்தப் பெறுகின்றன. இவை அனைத்தும் அரசு மருத்துவக் கல்லூரிகள் என அழைக்கப் பெறுகின்றன. இவைகளில் அலோபதி எனப்படும் ஆங்கில வழி மருத்துவ முறையிலான கல்லூரிகள் நேரடியாக அரசு மருத்துவக் கல்லூரிகள் என அழைக்கப் பெறுகின்றன. பிற மருத்துவ முறைக் கல்லூரிகள் அந்த மருத்துவமுறையின் பெயரைக் கொண்டு அழைக்கப் பெறுகின்றன. அவைகள் கீழ்காணும் பெயரில் உள்ளன.

1. அரசு மருத்துவக் கல்லூரி (அலோபதி)
2. அரசு சித்த மருத்துவக் கல்லூரி
3. அரசு ஓமியோபதி மருத்துவக் கல்லூரி

* பல் மருத்துவம், மருந்தாளுமை போன்ற மருத்துவத் தொடர்புடைய பிற கல்லூரிகளும் இதன் கீழ் வகைப்படுத்தலாம்.

அரசு பொறியியல் கல்லூரி
----------------------

தமிழ்நாடு அரசின் நிர்வாகத்தில் பொறியியல் மற்றும் தொழில்நுட்பப் பாடப்பிரிவுகளைக் கொண்டு நடத்தப் பெறும் கல்லூரிகள் அரசு பொறியியல் கல்லூரிகள் எனப்படுகின்றன.

அரசு சட்டக் கல்லூரி
-------------------

தமிழ்நாடு அரசின் நிர்வாகத்தில் சட்டப் பாடப்பிரிவுகளைக் கொண்டு நடத்தப் பெறும் கல்லூரிகள் அரசு சட்டக் கல்லூரிகள் எனப்படுகின்றன.

அரசு வேளாண்மைக் கல்லூரி
-----------------------

தமிழ்நாடு அரசின் நிர்வாகத்தில் வேளாண்மைப் பாடப்பிரிவுகளைக் கொண்டு நடத்தப் பெறும் கல்லூரிகள் அரசு வேளாண்மைக் கல்லூரிகள் எனப்படுகின்றன.

அரசு கால்நடையியல் கல்லூரி
-------------------------

தமிழ்நாடு அரசின் நிர்வாகத்தில் கால்நடை மருத்துவத்தை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு கால்நடையியல் கல்லூரிகள் எனப்படுகின்றன.

அரசு கலை மற்றும் அறிவியல் கல்லூரி
---------------------------------

தமிழ்நாடு அரசின் நிர்வாகத்தில் கலை மற்றும் அறிவியல் பாடங்களை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு கலை மற்றும் அறிவியல் கல்லூரிகள் எனப்படுகின்றன.தமிழ்நாட்டில் அரசு கலை மற்றும் அறிவியல் கல்லூரிகள் 67 இருக்கின்றன.

அரசு கல்வியியல் கல்லூரி
-----------------------

தமிழ்நாடு அரசின் நிர்வாகத்தில் கல்வியியல் பாடங்களை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு கல்வியியல் கல்லூரிகள் எனப்படுகின்றன.

அரசு விளையாட்டுக் கல்வியியல் கல்லூரி
------------------------------------

தமிழ்நாடு அரசின் நிர்வாகத்தில் விளையாட்டுக் கல்வியியல் பாடங்களை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு விளையாட்டுக் கல்வியியல் கல்லூரிகள் எனப்படுகின்றன.

அரசு சிறப்புக் கல்லூரிகள்
-------------------------

தமிழ்நாடு அரசின் நிர்வாகத்தில் மேற்காணும் பாடப் பிரிவுகள் தவிர சில சிறப்புப் பாடப் பிரிவுகளை மட்டும் முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு சிறப்புக் கல்லூரிகள் எனப்படுகின்றன. இவற்றில் கீழ்காணும் கல்லூரிகளை சிறப்புக் கல்லூரிகள் எனலாம்.

* அரசு திரைப்படத் தொழில்நுட்பக் கல்லூரி
* அரசு இசைக் கல்லூரி
**எஸ். எம். சீனிவேல்** (S. M. Seenivel) (இறப்பு 25 மே 2016) ஒரு இந்திய அரசியல்வாதி ஆவார். இவர் தமிழ்நாட்டின் 15ஆவது சட்டமன்றத்திற்கு அனைத்திந்திய அண்ணா திராவிட முன்னேற்றக் கழகத்தின் சார்பில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்றார். , இவர் முன்னதாக இதே தொகுதியில் 2001 ஆம் ஆண்டு சட்டமன்றத் தேர்தலில் போட்டியிட்டு தமிழ்நாட்டின் 13 ஆவது சட்டமன்றத்திற்கு தேர்ந்தெடுக்கப்பட்டவராவார். 

சீனிவேல் 2016 ஆம் ஆண்டு மே 18 ஆம் நாள் அவரது வெற்றி அறிவிக்கப்படும் முன்னதாக பக்கவாத நோய்க்கு ஆளாகி மதுரையில் உள்ள ஒரு மருத்துவமனையில் சேர்க்கப்பட்டார். 2016 ஆம் ஆண்டு மே 25 ஆம் நாள், சட்டமன்ற உறுப்பினராக பதவி ஏற்கும் நிகழ்விற்கு சில மணி நேரங்கள் முன்னதாக சிகிச்சையின் போதே இறந்தார்.  ஐந்து ஆண்டுகளுக்கு முன்னதாக மற்றொரு அண்ணா திராவிட முன்னேற்றக் கழக சட்ட மன்ற உறுப்பினர் மரியம் பிச்சை பதவியேற்பதற்கு ஒரு நாள் முன்னதாக இறந்து போனார். .

தனிப்பட்ட வாழ்க்கை
சீனிவேலுக்கு ஒரு மனைவியும், மூன்று மகள்கள் மற்றும் ஒரு மகன் உள்ளனர்.

மேற்கோள்கள்
-----------



1. 1 2 3  "Newly elected AIADMK MLA dies of heart attack hours before oath-taking". *Hindustan Times*. 25 May 2016.. பார்த்த நாள்: 2017-05-05.
2. ↑  "Seenivel is 2nd MLA to pass away on oath taking day in 5 yrs". *The Indian Express*. PTI. 25 May 2016.. பார்த்த நாள்: 2017-05-05.
**ஒரடெல்**  (Oradell) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 6.673 சதுர கிலோ மீற்றர் பரப்பளவைக் கொண்டுள்ளது. இதில் 6.278 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.395 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,978 ஆகும். ஒரடெல் நகரத்தின் மக்கள் தொகை அடர்த்தி ஒரு கிலோ மீற்றருக்கு 3,291.5 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**கொம்மடிக்கோட்டை எசு. எசு. என். அரசு மேல்நிலைப் பள்ளி** (*S. S. N. Government Higher Secondary School, Kommadikottai*) இந்தியாவின் தமிழ்நாடு மாநிலம் தூத்துக்குடி மாவட்டம், சாத்தான்குளம் வட்டத்தில் அமைந்துள்ளது. கொம்மடிக்கோட்டை எனும் ஊரில் அமைந்துள்ள இந்த அரசு மேல்நிலைப் பள்ளியில் சுமார் 6 ஏக்கர் பரப்பளவில் மிகப்பெரிய விளையாட்டுத் திடல் அமைந்துள்ளது. பள்ளி நூலகத்தில் 2293 புத்தகங்கள் உள்ளன.

பிரிவுகள்
---------

ஆறாம் வகுப்பு முதல் 12 ஆம் வகுப்பு வரை மாணவர்களுக்கு இங்கு கல்வி போதிக்கப்படுகிறது. 11 மற்றும் 12 வகுப்புகளில் கணிதம், உயிரியல், வேதியியல், இயற்பியல் பாடங்கள் ஒரு பிரிவாகவும், கணினி அறிவியல், வேதியியல், இயற்பியல், கணிதம் என ஒரு பிரிவாகவும், கணினி பயன்பாடுகள், பொருளியல், வணிகவியல், கணக்கு பதவியல் என ஒரு பிரிவாகவும் மூன்று வகுப்புகளில் மாணவர்களுக்கு வகுப்புகள் நடைபெறுகின்றன.

சிறப்புகள்
----------

2021 ஆம் ஆண்டு மாவட்ட அளவில் நடைபெற்ற கட்டுரைப்போட்டியில் கொம்மடிக்கோட்டை எசு. எசு. என். அரசு மேல்நிலைப் பள்ளியில் படித்த 9 ஆம் வகுப்பு மாணவி மாவட்ட அளவில் இரண்டாமிடம் பிடித்து சிறப்பிடம் பெற்றார்

மேற்கோள்கள்
-----------

1. ↑  "கட்டுரைப் போட்டி:கொம்மடிக்கோட்டை பள்ளி மாணவி சிறப்பிடம்". தினமணி.. பார்த்த நாள்: 1 May 2023.
**ஜோர்ஜியா டோட்டோ ஓ'கீஃப்** (*Georgia O'Keeffe*, நவம்பர் 15, 1887 – மார்ச் 6, 1986) ஓர் அமெரிக்க ஓவியக் கலைஞர். குறிப்பிடத்தக்க நவீன அமெரிக்க ஓவியர்களில் ஒருவராகக் கருதப்படுகிறார்.

விசுகொன்சின் மாநிலத்தின் சன் பிரைய்ரி நகரில் பிறந்த ஓ'க்கீஃப் 1916களில் தான் நியூயார்க் நகரின் கலைச் சமூகத்தின் கவனத்தைக் கவர்ந்தார். அந்தக் காலகட்டத்தில் அமெரிக்கப் பல்கலைக்கழகங்களிலும் கல்லூரிகளிலும் பெண்கள் கலைத்துறையில் பயிற்சிபெறுவதும் பெண் கலைஞர்கள் புகழ்பெறுவதும் பாராட்டப்படுவதும் அரிதாக இருந்தது. பத்தாண்டுகளுக்குள்ளேயே அமெரிக்காவின் மிக முக்கிய நவீனத்துவ ஓவியர்களில் ஒருவராக தம்மை நிலைநிறுத்திக்கொண்டார். எனவே முற்றிலும் ஆண்கள் ஆதிக்கம் செலுத்தி வந்த அமெரிக்க ஓவியத்துறையில் பெண்களின் இடத்திற்கு வழிவகுத்தார். 1986ஆம் ஆண்டில் தமது 98வது அகவையில் காலமானபோது அமெரிக்காவின் மிகவும் பாராட்டப்பட்ட பண்பாட்டுச் சின்னமாக விளங்கினார்.

அவரது 1910, துவக்க 1920களின் பண்பியல் ஓவியங்கள் அமெரிக்கக் கலைஞர் ஒருவரால் ஆக்கப்பட்ட சிறந்த படைப்புக்களாகக் கருதப்படுகின்றன. 1920களில் மலர்களின் மலரும் பொழுதை ஒரு உருப்பெருக்கி மூலம் காட்டுவதைப் போல அண்மைக் காட்சிகளாக பெரும் வடிவில் ஆக்கியது வழமையான மலர் ஓவியங்களிலிருந்து வேறுபட்டு புதுமையாக இருந்தது. ஓ;கீஃப் வரைந்த நியூயார் நகரத்தின் பல ஓவியக்காட்சிகள் இன்றளவும் இந்த நகரத்தைக் குறித்த சிறந்த ஓவியங்களாக விளங்குகின்றன. 1929ஆம் ஆண்டு முதல் ஆண்டின் சில காலங்களில் வடக்கு நியூ மெக்சிகோவில் கழித்தார்; 1949ஆம் ஆண்டு முதல் இங்கேயே வசிக்கத் துவங்கினார். இந்தக் காலங்களில் அப்பகுதியைக் குறித்த பல ஓவியங்கள் மூலம் - கடினமண் கட்டமைப்பிலான தேவாலயங்கள், பண்பாட்டு சின்னங்கள், பாலவனத் தரையில் அவர் கண்டெடுத்த எலும்புகளும் கற்களும் - அமெரிக்க தன்மேற்கு கலாச்சாரத்தின் பிரதிநிதியாக விளங்கினார். ஓ'கீஃப் வாழந்து பணிபுரிந்த இந்தப் பகுதி "ஓ'கீஃப் நாடு" என அழைக்கப்படலாயிற்று.

வெளி இணைப்புகள்
---------------

விக்கிமீடியா பொதுவகத்தில்,  
 ***டோட்டோ ஓ'கீஃp***   
என்பதின் ஊடகங்கள் உள்ளன. 

* Georgia O'Keeffe Museum Collections Online பரணிடப்பட்டது 2010-06-06 at the வந்தவழி இயந்திரம்
* Circle’s Edge பரணிடப்பட்டது 2005-11-24 at the வந்தவழி இயந்திரம்
**அலெக்சாண்டர் இவானொவிச் சவீனொவ்** (*Alexander Ivanovich Savinov*, உருசியம்: Алекса́ндр Ива́нович Сави́нов, சூலை 17, 1881 - பெப்ரவரி 25, 1942) உருசிய சோவியத் ஓவியர். இவர் வரலாற்று சிறப்புமிக்க ஓவியங்களை வரைந்துள்ளார். லெனின்கிராட் நகரைச் சேர்ந்த இவர் "லெனின்கிராட் பள்ளி" ஓவியப் பாணியின் முக்கிய ஓவியர்களுள் ஒருவராகக் கணிக்கப்படுகிறார்.

வாழ்க்கைக் குறிப்பு
-------------------

சவீனொவ் சரத்தோவ் என்னும் ஊரில் மர வணிகர் குடும்பத்தில் பிறந்தவர். 1902-1908 இல் சென் பீட்டர்ஸ்பேர்க் இம்பீரியல் கலைக் கல்லூரியில் கல்வி பயின்று பட்டம் பெற்ற பின்னர் இத்தாலி சென்று ஓவியக் கலையில் மேலும் பயிற்சி பெற்றார். இத்தாலியில் இருந்து திரும்பியவர் லெனின்கிராட் ஓவியப் பள்ளியில் கற்பித்தல் பணியில் ஈடுபட்டார்..

இவரது புகழ் பெற்ற ஓவியங்கள் சென் பீட்டர்ஸ்பேர்க் நகரில் உள்ள உருசிய அரசு அருங்காட்சியகம், மற்றும் பிரித்தானியா, பிரான்ஸ் உட்படப் பல நாடுகளில் உள்ள அருங்காட்சியகங்களில் பார்வைக்காக வைக்கப்பட்டுள்ளன.

மேற்கோள்கள்
-----------

1. ↑  *Anniversary Directory graduates of Saint Petersburg State Academic Institute of Painting, Sculpture, and Architecture named after Ilya Repin, Russian Academy of Arts. 1915 - 2005*. - Saint Petersburg: Pervotsvet Publishing House, 2007.- p.43-46, 48.

வெளி இணைப்புகள்
---------------

* *Sergei V. Ivanov. The Leningrad School of painting. Historical outline.*
* *Chronology of the Leningrad School of painting.*
* *Unknown Socialist Realism. Quests and Discoveries*.
**கழுநீர்குளம் மறவர் சாஸ்தா கோயில்** தமிழ்நாட்டில் திருநெல்வேலி மாவட்டம், கழுநீர்குளம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மறவர்சாஸ்தா சன்னதியும், விநாயகர், தவசி, தம்பிரான், ஜக்கம்மாள், பேச்சியம்மாள், பிரம்மராட்சஷி, வீரபுத்திரர், கருப்பசாமி, சுடலைமாடசாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் கொடைவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
1816-இல் பிரித்தானிய இந்திய அரசு மற்றும் நேபாளம் மேற்கொண்ட சுகௌலி உடன்படிக்கையின்படி, நேபாளத்திற்கு திருப்பி வழங்கப்பட்ட நயா முலுக் பகுதிகள்
**நயா முலுக்** (**Naya Muluk**) (நேபாளி: नयाँ मुलुक) நேபாளத்தின் தென்மேற்கே இந்தியாவின் தற்கால உத்தரப் பிரதேச மாநில எல்லையை ஒட்டி அமைந்த தராய் பகுதிகளில் ஒன்றாகும். நயா முலுக் பகுதி சாரதா ஆற்றுக்கும், மேற்கு ரப்தி ஆற்றுக்கும் இடைப்பட்ட பகுதியில் அமைந்த பகுதி ஆகும். 1816-மேற்கொள்ளப்பட்ட சுகௌலி உடன்படிக்கைக்குப் பிறகு, இதனை நயா முலுக் பிரதேசம் என அழைக்கப்பட்டது.

வரலாறு
------

முதன்மைக் கட்டுரை: சுகௌலி உடன்படிக்கை
1814-16-இல் நடைபெற்ற ஆங்கிலேய-நேபாளப் போருக்குப் பின்னர் 1816-இல் மேற்கொள்ளப்பட்ட சுகௌலி உடன்படிக்கையின் படி, நயா முலுக் பிரதேசம் நேபாளத்திற்கு திருப்பி வழங்கப்பட்டது. அதே நேரத்தில் நேபாளம் ஆக்கிரமிப்பு செய்திருந்த சிக்கிம், டார்ஜிலிங், குமாவுன், கார்வால் மற்றும் கிழக்கு தராய் பகுதிகள் பிரித்தானிய கிழக்கிந்திய ஆட்சியாளர்களுக்கு விட்டுத்தர ஒப்புக் கொள்ளப்பட்டது.

நயா முலுக்கின் பகுதிகள்
-----------------------

1832-இல் நேபாள இராச்சியத்தின் தென்மேற்கு பிரதேசங்கள் மற்றும் பிரித்தானிய இந்தியாவிற்குட்பட்ட அவத் இராச்சியங்களை காட்டும் வரைபடம்
நயா முலுக் பிரதேசத்தின் இரண்டு மாவட்டங்கள் நேபாள மாநில எண் 7 மற்றும் இரண்டு மாவட்டங்கள் நேபாள மாநில எண் 5-இல் அமைந்துள்ளது. நயா முலுக்கின் பரப்பளவு 9,207 சதுர கிலோமீட்டர்கள் (3,555 sq mi) மற்றும் மக்கள்தொகை 21,44,846 ஆகும்.

| மாவட்டங்கள் | பரப்பளவு (KM2) | மக்கள்தொகை |
| --- | --- | --- |
| கஞ்சன்பூர் மாவட்டம் | 1,610 | 451,248 |
| கைலாலீ மாவட்டம் | 3,235 | 775,709 |
| பர்தியா மாவட்டம் | 2,025 | 426,576 |
| பாங்கே மாவட்டம் | 2,337 | 491,313 |

மேற்கோள்கள்
-----------

1. ↑  "Using 'Shikar Diplomacy' in 19th-Century Nepal". 29 February 2020 அன்று பார்க்கப்பட்டது. ... what was then called ‘Naya Muluk’, a strip of Terai flatlands the British had returned to Nepal in gratitude in 1860 and today encompassing the districts of Kailali, Banke, Bardiya and Kanchanpur.
2. ↑  "International Boundary Survey and Demarcation of South-eastern portion of Nepal with India" (PDF). 29 February 2020 அன்று பார்க்கப்பட்டது.

வெளி இணைப்புகள்
---------------

* A map by survey of India of 1934 showing Naya Mulk பரணிடப்பட்டது 2020-05-27 at the வந்தவழி இயந்திரம்
* 
* 
* 
*
ஜோர்ஜ் ஈஸ்ட்மன்
**ஜோர்ஜ் ஈஸ்ற்மன்** (ஜார்ஜ் ஈஸ்ட்மன்) (*George Eastman*, ஜூலை 12, 1854 - மார்ச் 14, 1932) ஈஸ்ற்மன் (ஈஸ்ட்மன்) கோடாக் கம்பனியின் (*Eastman Kodak Co*) நிறுவனரும் ஒளிப் படச்சுருளைக் கண்டுபிடித்தவரும் ஆவார். ஒளிப்படச்சுருளின் கண்டுபிடிப்பே புகைப்படக்கலையை சாதாரண மக்களும் பயன்படுத்த வழிவகை செய்தது. அதுவே அசையும் படங்களின் கண்டுபிடிப்புக்கும் அடிப்படையாக அமைந்தது.

வாழ்க்கை வரலாறு‍
----------------

ஈஸ்ற்மன் (ஈஸ்ட்மன்) அவர்கள் 1854 இல் ஐக்கிய அமெரிக்காவில் உள்ள நியூயார்க் மாநிலத்தில் உள்ள யூட்டிக்கா என்னும் ஊரில் பிறந்தார். ஈஸ்ற்மன் (ஈஸ்ட்மன்) தனது பதினான்காவது வயதில் வேலை செய்ய ஆரம்பித்தார். 1888 இல் "கோடாக்" என்பதை வியாபாரக் குறியீடாக காப்புரிமை செய்து கொண்டார்.

வள்ளன்மை
--------

தனது நிறுவனத்தில் பணிபுரிந்த ஊழியர்களுக்கு லாபத்தில் பங்கு, மருத்துவ உதவிகள், ஆயுள் காப்பீடு, ஓய்வூதியம் போன்ற சலுகைகளை தாராளமாக வழங்கினார். தம் வாழ்நாளில் ஏறத்தாழ 100 மில்லியன் அமெரிக்க டாலர்களை மருத்துவமனைகள், கல்வி நிறுவனங்களின் நற்பணிகளுக்காகக் கொடையாக அளித்துள்ளார். இக்கொடையை பெரும்பாலும் ரோச்சஸ்ட்டர் பல்கலைக்கழகத்திற்கும், மாசாசுச்செட்ஸ் இன்ஸ்ட்டியூட் ஆஃவ் டெக்னாலஜி என்னும் பல்கலைக்கழகத்திற்கும் அளித்தார்.

இறப்பு
------

ஈஸ்ட்மென் 1932 ஆம் ஆண்டில் தற்கொலை செய்து கொண்டார். "என் வேலை முடிந்தது. காத்திருப்பானேன்?" (*My work is done. Why wait?*) என்பதே அவர் தற்கொலைக்கு முன் எழுதி வைத்ததாகும்.

மேற்கோள்கள்
-----------

1. ↑  கே, ராஜு (நவம்பர் 18, 2013), "வரலாற்றில் சில விஞ்ஞானிகள்-3", *தீக்கதிர்*, நவம்பர் 18, 2013 அன்று மூலம் பரணிடப்பட்டது, நவம்பர் 18, 2013 அன்று பார்க்கப்பட்டதுCS1 maint: date and year (link)
**நயி அல் அலி** (*Naji Salim al-Ali*), அரபி: ناجي سليم حسين العلي; பிறப்பு: கி. 1938 – 29 ஆகத்து 1987) பாலசுதீனத்தைச் சேர்ந்த கேலி சித்திர ஓவியர் ஆவார்.இவரின் கேலி சித்திரங்கள் பாலஸ்தீன மக்கள் அடைந்த துயரங்களையும் ஒடுக்குமுறையையும், இசுரேலிய ராணுவ ஆக்கிரமிப்பு மற்றும் அரசியல் காரணங்களுக்கான படுகொலைகள் என்று தீவிரமான அரசியல் பிரக்ஞையோடு உருவானவை. நஜி அல் அலி முப்பதாயிரத்திற்கும் அதிகமான கேலி சித்திரங்களை வரைந்திருக்கிறார். தொடர்ந்த அச்சுறுத்தல்கள். கடுமையான தணிக்கை, சிறை தண்டனை என்று அதிகாரம் அவரை முடக்கிய போதும் அவரது செயல்பாடுகள் முடங்கவில்லை. முப்பது ஆண்டுகாலம் புகழ்பெற்ற கேலி சித்திரக்காரராக செயல்பட்டிருக்கிறார்.

இவர் உருவாக்கிய கற்பனை பாத்திரமான கன்சாலா மிகவும் பிரபலமானதாகும். பத்துவயது தோற்றமுடைய கன்சாலா எப்போதும் முதுகை காட்டிக் கொண்டு கையை பின்னால் மடித்தபடியே தான் நிற்பான். அவன் முகம் யாருக்கும் தெரியாது.

1987 ம் ஆண்டு லண்டனில் ஒரு சாலையை கடந்துசெல்லும் போது அடையாளம் தெரியாத நபர்களால் கொல்லப்பட்டார் நஜி அல் அலி. ஆனால் இன்றும் அவரது கேலி சித்திரங்கள் தொடர்ந்து மறுபிரசுரம் செய்யப்பட்டு வருகின்றன. உலக அரங்கில் அவரது குரல் இப்போதும் ஒலித்துக் கொண்டுதானிருக்கிறது.

உசாத்துணை
---------

மேற்கோள்கள்
-----------

 பரணிடப்பட்டது 2009-08-28 at the வந்தவழி இயந்திரம்
**துறைக்குறு மாவிற் பாலங்கொற்றனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 286 எண்ணுள்ள பாடலாக அமைந்துள்ளது.

புலவர் பெயரிலுள்ள அடைமொழி
-------------------------

'மா' என்பது நில அளவைக் குறிக்கும் ஒரு அறவைச்சொல்.

### மா அளவை

காவிரி பாயும் தஞ்சைப் பகுதியில் நிலப் பரப்பளவைக் குறிக்கும் வகையில் இக்காலத்திலும் இந்த 'மா' என்னும் சொல் பயன்படுத்தப்படுகிறது.

100 குழி = ஒரு மா  

20 மா = ஒரு வேலி

3.5 மா = ஒரு ஏக்கர்  

6.17 ஏக்கர் = ஒரு வேலி

#### பொருநராற்றுப்படை

வேலி ஆயிரம் விளையுட்டு ஆகக்  

காவிரி புரக்கும் நாடு கிழவோயே

என்று கரிகாற் பெருவளத்தானை முடத்தாமக் கண்ணியார் வாழ்த்துகிறார்.

##### பாலம்

மா பரப்பளவுள்ள நிலம். அது ஆற்றுத் துறைக்காக ஒதுக்கப்பட்ட குறு நிலம். அங்கே ஒரு பாலம். அது அந்த மா நிலத்தையும், ஆற்றுத் துறையையும் இணைத்துக்கொண்டிருந்தது.இந்தப் பாலத்தின் வழியே மா நிலத்துக்கும் வரலாம். ஆற்றுத் துறைக்கும் செல்லலாம். எனவே இது 'துறைக் குறு மாவிற் பாலம்' ஆயிற்று.

பாடல் தரும் கருத்தில் அந்த அடைமொழி அமைந்துள்ள சிறப்பு
-----------------------------------------------------

தலைவன் பொருள் தேடச் செல்கிறான். பொருள் எதற்காக?

'நட்டோர் ஆக்கம் வேண்டியும் ஒட்டிய  

நின் தோள் அணி பெற வரற்கும்'

அவன் பொருள் தேடச் செல்கிறான். தன் மனைவி வளமுடன் வாழவேண்டும். அத்துடன் தன் நண்பர்களும் செல்வ வளம் பெருகி வாழவேண்டும். தலைவன் பொருள் ஈட்டுவதன் நோக்கம் இதுதான்.

இவை பாடலில் கூறப்படும் செய்தி.

### அடைமொழியும் பாடற் செய்தியும்

அடைமொழியிலுள்ள பாலம் நிலத்தையும் துறையையும் இணைக்கிறது.

தலைவன் தேடிவரும் பொருள் மனைவாழ்க்கையையும் நண்பர் வாழ்க்கையையும் நலம் பெறச் செய்கிறது.

இப்படித் துறைக்குறு மாவிற் பாலத்தை - பொருள் என்னும் பாலமாகக் காட்டியதால் கொற்றனார் தம் பாடலில் அமைத்துத் தந்துள்ள கருத்துக்குப் பொருத்தமான அடைமொழியைத் தன் பெயருக்கு முன்னர் பெற்றுள்ளார்.

கொற்றனார் என்னும் பெயருள்ள பல புலவர்களில் இவரை வேறுபடுத்திக் காட்ட இந்த அடைமொழி இவருக்குத் தரப்பட்டுள்ளது.

மேற்கோள்கள்
-----------

1. ↑  துறைக்குறு மாவிற் பாலங்கொற்றனார் - தமிழ் இணையக் கல்விக் கழகம்
**ஜோகன் சிவனேஷ்** (Johan Shevanesh) என்பவர் ஒரு இந்திய திரைப்பட இசையமைப்பாளராவார். இவர் 2016 ஆண்டு வெளியான மெட்ரோ திரைப்படத்திற்கு இசையமைத்துள்ளார்.

வாழ்க்கை
--------

ஜோகன் சிவனேஷ் தமிழ்நாட்டின் சென்னையில் இசைப்பாரம்பரியம் கொண்ட குடும்பத்தில் பிறந்தார். இவர் ஆறாம் வகுப்பு படிக்கும்போது கீபோர்டு இசைக்கப் பழகினார். பத்தாம் வகுப்பு முடித்தப்பின் ஏ.ஆர். ரஹ்மானின் தற்போதைய கே.எம். கன்ஸர்வேட்டரி அன்று ‘வாப்பா’ கன்ஸர்வேட்டரி என்ற பெயரில் செயல்பட்டுவந்தத இசைப்பளிளியில் சவுண்ட் இன்ஜினீயரிங் படித்தார். மறுபுறம் லக்ஷ்மண் ஸ்ருதி இசைக்குழுவில் கீபோர்டு வாசிக்கும் வாய்ப்புக் கிடைத்தது. இதனால் பாடகர் எஸ். பி. பாலசுப்பிர மணியம் முதல் இளையராஜா வரை பல இசை மேதைகளோடு நெருங்கிப் பழகும் வாய்ப்பு அங்கு கிடைத்தது. 

இயக்குநர் சுசி கணேசனிடம் கந்தசாமி படத்தில் துணை இயக்குநராக வேலைபார்த்த ஆனந்த கிருஷ்ணன் ஜோகனுக்கு அறிமுகமானார். இவர் 2013இல் இந்திப் படமான ‘ஆமிர்’ படத்தை மறுதயாரிப்பில் ஆள் படமாக எடுக்க முடிவெடுத்தார். இந்தப்படத்திற்கு ஜோகன் இசையமைத்தார். இந்தப் படத்தின் திரைக்கதைக்கு இசைதான் உயிர்நாடி. அதிலும் கடைசி 20 நிமிடங்களுக்கு வசனமே கிடையாது. ஏற்கெனவே கொள்ளைக்காரன் படத்துக்காக இசையமைத்திருந்தாலும் ஆள் படம் ஜோகனுக்கு அடையாளம் தேடித் தந்தது. அதன்பிறகு மெட்ரோ திரைப்படத்திற்கு இசையமைத்துள்ளார்.

மேற்கோள்கள்
-----------

1. ↑  ம.சுசித்ரா (1 சூலை 2016). "புறப்படும் புதிய இசை - 13 : என்றென்றும் இசை மாணவர்". தி இந்து தமிழ். 1 சூலை 2016 அன்று பார்க்கப்பட்டது.
**காதம்பரி**  1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ஏ. கே. ஜெயராமன் ஆவார். இது கவிதை, கதை, சிறுகதை, கட்டுரை, நாவல், நாடகம், தொடர் நாவல் எனத் தரமான படைப்புகளை வெளியிட்டது.

வரலாறு
------

1940 களின் இறுதியில், சென்னையில் அ. கி. ஜயராமன், அ. கி. கோபாலன் இருவரும் புதினத்துக்கென்றே 'காதம்பரி' மாத இதழைத் துவக்கினர். மாதம் தோறும் 'ஒரு முழு புதினம்' வெளியிடவும், மேலும் சிறுகதைகள், கட்டுரைகள் போன்ற அம்சங்களைப் பிரசுரிக்கவும் 'காதம்பரி' தோன்றியது. வெளியீட்டு வாய்ப்பைப் பெறாமலே கிடந்த புதுமைப்பித்தனின் ‘கயிற்றரவு' கதை இதில்தான் முதன் முறையாக அச்சாயிற்று. மாதம் தோறும் பிரசுரமாகும் புதினத்துக்கு ஒரு பவுன் அன்பளிப்பு வழங்கப்படும் என்று அறிவித்தது ‘காதம்பரி'. ‘காதம்பரி' நீண்ட நாள் வெளிவரவில்லை. ஏறக்குறைய ஆறு இதழ்களே வந்தன.

இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

உசாத்துணைகள்
------------

* நாள் ஒரு நூல்

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 44–54. 13 நவம்பர் 2021 அன்று பார்க்கப்பட்டது.
**குவானின்** (*Guanine*, /ˈɡw**[invalid input: 'ah']**n**[invalid input: 'i-']**n/, **G, Gua**) என்பது தாயனை (டி. என். ஏ), ஆறனை (ஆர். என். ஏ) ஆகியவற்றில் காணப்படுகின்ற பியூரின் வழிமூலமான ஒரு நியூக்கிளியோச் சேர்மம் (சேர்வை) ஆகும். இது, அடினின், சைட்டோசின், தைமின், யுராசில் முதலான ஏனைய தாங்கிகளுடன் அல்லது உப்புமூலங்களுடன் இணைந்து, கரு அமிலங்களை அல்லது நியூக்கிளிக்கமிலங்களை அமைக்கின்றது.

வரலாறு
------

கடற்பறவைகளின் கழிவிலிருந்து, "குவனோ" என்ற பெயரில் முதன்முதலாக 1844இல் ஒரு வளமூட்டியாகப் பிரித்தெடுக்கப்பட்ட இது, 1846இல் "குவானின்" எனப் பெயர்சூட்டப்பட்டது. 1900களில், குவானினை யூரிக்கமிலமாக மாற்றமுடியுமென்று, அதன் கட்டமைப்பைக் கண்டுபிடித்த "பிச்சர்" (Fischer) செய்துகாட்டினார்.

இயல்புகள்
---------

குவானின் தாயனை (டி. என். ஏ), ஆறனை (ஆர். என். ஏ) இரண்டிலும் காணப்படுகின்றது. இதன் அரோமட்டிக்கு (அரோமற்றிக்) வளையத்தில் இரண்டிற்கு மேற்பட்ட தனிமங்கள் (மூலகங்கள்) காணப்படுவதால் இது எதிர்மவளைய அரோமட்டிக் (Heterocyclic aromatic) வளையமாக இனங்காணப்படுவதுடன், குவானினின் நியூக்கிளியோசைட்டு, "குவானோசைட்டு" என்று அழைக்கப்படுகின்றது. கீற்றோ, ஈனோல் ஆகிய இ்ரு தானொத்தியங்கள் (Tautomers) குவானினுக்கு உண்டு. கீற்றோ பெரும்பான்மையாகவும், ஈனோல் சிறுபான்மையாகவும் காணப்படுகின்றது.

இது சைட்டோசினுடன் மூன்று ஐதரசன் பிணைப்புக்களை உருவாக்குகின்றது. சைட்டோசினின் அமைன் தொகுதி, ஐதரசன்/ஹைட்ரஜன் பிணைப்பு வழங்கியாகவும் C-2 கார்பனைல் மற்றும் N-3 அமைன் அணுக்கள், பிணைப்பு வாங்கிகளாகச் செயற்படுகின்றன. குவானினின் C-6 கார்பனைல் தொகுதி பிணைப்பு வாங்கியாகவும், N-1 மற்றும் C-2இலுள்ள அமைன் தொகுதி பிணைப்பு வழங்கிகளாகவும் தொழிற்படுகின்றன. (படத்தைப் பார்க்க).

சைட்டோசின்குவானின்
குவானின் வன்னமிலங்களால் நீரேற்றப்படும் போது, கிளைசின் அமினோவமிலமாகவும், கார்பன்டைஆக்சைடு (காபனீரொட்சைட்டு), கார்பன்மொனாக்சைடு (காபன்மொனொட்சைட்டு) ஆகிய சேர்மங்களாகவும் மாறுகின்றது. அடினினை விட விரைவாக ஒட்சியேற்றப்படும் குவானின், நீரிற் கரைதிறன் குறைந்தது. எனினும், ஐதான அமிலங்களிலும் காரங்களி்லும் அது கரையக்கூடியது. அதன் ஒட்சி மற்றும் அமைனோ கூட்டங்களுக்கிடையிலான மூலக்கூற்றிடை ஐதரசன் (ஹைட்ரஜன்) பிணைப்பால், 350 °C எனும் உயர் உருகுநிலையை, குவானின் கொண்டிருக்கின்றது.

மேலும் காண்க
------------

* சைட்டோசின்

உசாத்துணைகள்
------------

1. ↑  Dawson, R.M.C. et al. *Data for Biochemical Research*, Oxford, Clarendon Press, 1959.
2. ↑  குவானின், பேரா.மேக்னசின் மாணவர் பி.உங்கர் என்பவரால் 1844இல் பிரித்தெடுக்கப்பட்டது, காண்க: 

	* Paul O. P. Ts'o, *Basic Principles in Nucleic Acid Chemistry*, vol. 1 (New York, New York: Academic Press, 1974), page 7.
	* Magnus (1844) "Ueber das Vorkommen von Xanthicoxyd im Guano" (On the occurrence of xanthic oxide in guano), *Annalen der Chemie und Pharmacie*, **51** : 395-397.
	* B. Unger (1846) "Das Guanin und seine Verbindungen" (Guanine and its compounds), *Annalen der Chemie und Pharmacie*, **59** : 58-68.
3. ↑  "Emil Fischer - Biographical".

வெளி இணைப்புகள்
---------------

* நியூக்கிளியோடைட்டுகள் பரணிடப்பட்டது 2016-03-04 at the வந்தவழி இயந்திரம்
* மூலக்கூற்று உயிரியல்- ஓர் அறிமுகம் மின்னூல்
[*தொடர்பிழந்த இணைப்பு*]
* குவானின் (ஆங்கிலம்)
| * பா
* உ
* தொ
இசுக்கேண்டிநேவியா போர்முனை |
| --- |
| ஆல்ட்மார்க் சம்பவம் - டென்மார்க் - வெசெரியூபங் நடவடிக்கை - நார்வீஜியப் போர்த்தொடர் - பிரிட்டனின் பரோயே தீவுகள் ஆக்கிரமிப்பு - ஐசுலாந்து மீதான படையெடுப்பு - கிளேமோர் நடவடிக்கை - காண்ட்லெட் நடவடிக்கை - டிர்பிட்சு - கனநீர் நாசவேலை - சில்வர்ஃபாக்சு நடவடிக்கை - கிர்கெனெசு மற்றும் பெட்சாமோ மீதான திடீர்த்தாக்குதல் - பெட்சாமோ-கிர்கெனெசு தாக்குதல்
டென்மார்க்கின் ஆக்கிரமிப்பு - டானிய யூதர்களின் விடுவிப்பு - நார்வேயின் ஆக்கிரமிப்பு - நார்வீஜிய எதிர்ப்பு இயக்கம் - நார்வேயில் நாசி கைதி முகாம்கள் - இரண்டாம் உலகப் போரில் சுவீடன் |

Location map of Spitsbergen and Bear Island
**காண்ட்லெட் நடவடிக்கை** (*Operation Gauntlet*) என்பது இரண்டாம் உலகப் போரின் போது நிகழ்ந்த ஒரு அதிரடித் தாக்குதல். இதில் பிரித்தானிய மற்றும் கனடிய படையினர், நார்வே நாட்டின் இசுப்பிட்சுபேர்கென் தீவிலுள்ள நிலக்கரி சுரங்கங்களைத் தாக்கி அழித்தனர்.

ஏப்ரல் 9, 1940 அன்று நாசி ஜெர்மனி நார்வே மீது படையெடுத்தது. இரு மாத சண்டைகளுக்குப்பின் நார்வே ஜூன் 9, 1940 அன்று சரணடைந்தது. நார்வேயின் ஆளுகைக்கு உட்பட்ட இசுப்பிட்சுபேர்கென் தீவு வட துருவத்துக்குத் தெற்கே அமைந்துள்ளது. இங்கு நார்வே மற்றும் சோவியத் ஒன்றிய நிறுவனங்களால் நிருவகிக்கப்பட்ட நிலக்கரிச் சுரங்கங்கள் அமைந்திருந்தன. பல ஆண்டுகளாக வெட்டியெடுக்கப்பட்ட நிலக்கரியும் கிடங்குகளில் சேமிக்கப்பட்டிருந்தது. ஜெர்மானியர்கள் தங்கள் போர் முயற்சிக்கு அவற்றைப் பயன்படுத்தும் முன் அவற்றை அழிக்க நேச நாட்டுத் தலைவர்கள் திட்டமிட்டனர். ஜூலை 1941ல் இதற்கான திட்டம் ஆரம்பிக்கப்பட்டது. இசுப்பிட்சுபேர்கனிலுள்ள சுரங்க கட்டமைப்புகளை அழித்து, சுரங்கத் தொழிலாளர்களையும் அவர்களது குடும்பங்களையும் அவரவர் நாட்டுக்கு மீட்டுச் செல்வதென்று முடிவானது. இக்காலகட்டத்தில் ஜெர்மானியர்கள் இத்தீவில் எந்த பாதுகாவல் படைகளையும் நிறுத்தாதது நேச நாட்டுப் படைகளுக்கு சாதகமாக அமைந்தது.

25 ஆகஸ்ட், 1941ல் நேச நாட்டுப் படைகளை ஏற்றிச் சென்ற கப்பல் கூட்டம் இசுப்பிட்சுபேர்கெனை அடைந்து படைகளைத் தரையிறக்கியது. சுரங்கத் தொழிலாளர்கள் அவர்களை உற்சாகத்துடன் வரவேற்றனர். முதலில் சுமார் 2000 சோவியத் குடிமக்கள் காலி செய்யப்பட்டு சோவியத் ஒன்றியத்தின் ஆர்க்கேஞ்சலஸ்க் துறைமுகத்துக்கு கொண்டு செல்லப்பட்டனர். பின் அங்கிருந்து திரும்பிய கப்பல்கள் மீதமிருந்த 800 நார்வீஜிய குடிமக்களை காலி செய்து இங்கிலாந்து திரும்பின. தகர்ப்பு குழுக்கள் சுரங்கக் கட்டமைப்புகளை வெடி வைத்துத் தகர்த்தன. கிடங்குகளில் இருந்த 4,50,000 டன் நிலக்கரியும் 2,75,000 கேலன் திரவ எரிபொருளும் அழிக்கப்பட்டன. திட்டமிட்ட இலக்குகள் அனைத்தையும் வெற்றிகரமாக நிறைவேற்றிய பின்னர் நேச நாட்டுப் படைகள் செப்டம்பர் 3ம் தேதி இங்கிலாந்து திரும்பின.
**நம்மின பந்து** (***Nammina Bantu***) அதுர்த்தி சுப்பாராவ் இயக்கத்தில், 1960 ஆண்டு வெளிவந்த இந்தியத் தெலுங்குத் திரைப்படமாகும். அக்கினேனி நாகேஸ்வர ராவ், சாவித்ரி மற்றும் பலர் நடித்துள்ளனர். யர்லகட்ட வெங்கண்ணா சௌத்திரி தயாரிப்பில், எஸ். ராஜேஸ்வர ராவ் மற்றும் மாஸ்டர் வேணு இசை அமைப்பில், 7 ஜனவரி 1960 ஆம் தேதி வெளிவந்தது. இப்படம் தமிழில் *பாட்டாளியின் வெற்றி* என்ற பெயரில் மறுஆக்கம் செய்யப்பட்டது. சிறந்த தெலுங்கு படத்திற்கான தேசிய விருதை இப்படம் பெற்றது குறிப்பிடத்தக்கது.

நடிகர்கள்
---------

அக்கினேனி நாகேஸ்வர ராவ், சாவித்ரி, எஸ். வி. ரங்கா ராவ், கும்மடி, ரேலங்கி, சடலவட, ஹேமலதா, கிரிஜா, இ. வி. சரோஜா.

கதைச்சுருக்கம்
--------------

எஜமானர் புஜங்கராவ் (கும்மடி), மாந்தோப்பில் நன்கு சாகுபடி செய்தால் விளைநிலம் தருவதாக வாக்களித்து சந்திரைய்யாவை (எஸ்.வி.ரங்காராவ்) வேலைக்கு அமர்த்துகிறார். வேலை முடிந்த உடன், விளைநிலத்திற்கு பதிலாக தரிசு நிலம் ஒன்றை தருகிறார் புஜங்கராவ். மாட்டுவண்டி போட்டியில், புஜங்கராவ்வின் மாடுகளை ஒட்டிய பிரசாத்தை (அக்கினேனி நாகேஸ்வர ராவ்) வெல்கிறாள் சந்திரைய்யாவின் மகள் லட்சுமி (சாவித்ரி). அந்த போட்டியில் வென்ற பணத்தை வைத்து கிணறு வெட்டுகிறார்கள். அது பிடிக்காத புஜங்கராவ், போட்டியில் வென்ற இரு மாடுகளுக்கும் (ராமுடு மற்றும் லட்சுமணடு) நஞ்சு வைக்க பிரசாத்தை ஏவுகிறார். நஞ்சு வைக்கும் வேலையை செய்ய மறுத்து, சந்திரைய்யாவுடன் இணைந்து, தரிசு நிலத்தில் உதவுகிறான் பிரசாத். புஜங்கராவ்வின் மகளும் உறவினர்களும் சந்திரைய்யாவிற்கு துணையாக நின்றனர். ஆனாலும் சந்திரைய்யாவை வீழ்த்த பல திட்டங்கள் வகுத்தார் புஜங்கராவ். இறுதியில், புஜங்கராவ்விற்கு வெற்றி கிட்டியதா என்பதே மீதிக் கதையாகும்.

ஒலிப்பதிவு
----------

எஸ். ராஜேஸ்வர ராவ் மற்றும் மாஸ்டர் வேணு இசை அமைத்தனர். கோசராஜு பாடல் வரிகளை எழுதினார்.

விருதுகள்
---------

* 1959: சிறந்த தெலுங்கு படத்திற்கான குடியரசு தலைவரின் வெள்ளிப் பதக்கம்.

மேற்கோள்கள்
-----------

1. ↑  "http://www.idlebrain.com/news/2000march20/profile-gummadi.html". External link in `|title=` (உதவி)
2. 1 2  "http://dff.nic.in/2011/7th\_nff.pdf" (PDF). External link in `|title=` (உதவி)
3. ↑  "http://www.thehindu.com/features/friday-review/namminabantu-1960/article7945135.ece". External link in `|title=` (உதவி)

வெளி-இணைப்புகள்
---------------

* 
*
**ஸ்ரீ பத்திரகாளி அம்பாள் சமேத ஸ்ரீ வீரபத்திரப் பெருமான் ஆலயம்** இலங்கையில் யாழ்ப்பாண மாவட்டத்தில் நயினாதீவில் அமைந்துள்ளது.

நயினா தீவில் அமைந்துள்ள அறுபத்து நான்கு சக்தி பீடங்களில் ஒன்றான புவனேஷ்வரி பீடம் அமைந்துள்ளது. இப்பீடமே அன்னை ஸ்ரீ நாகபூஷணி அம்மன் ஆலயம் ஆகும். இவ்வாலயம் அமைந்துள்ள பகுதியின் மேற்கே தம்பகைப்பதி என்னும் இடத்தில் ஸ்ரீ பத்திரகாளி அம்பாள் சமேத ஸ்ரீ வீரபத்திரப் பெருமான் ஆலயம் அமைந்துள்ளது.

ஆலய வரலாறு
----------

முந்நூறு ஆண்டுகள் பழமைவாய்ந்த ஆலயமாகக் கருதப்படும் இவ்வாலயம் ஆலமரம் ஒன்றின் கீழ் சிறு ஆலயமாகவிருந்து வீரவாகு கோவில் என அழைக்கப்பட்டு வந்து பின்னர் மூத்தபண்டாரம், இளைய பண்டாரம் ஆகிய இரு சகோதரர்களால் மடாலயமாக்கப்பட்டு பூஜை, வேள்விகள், ஆராதனைகள் நடைபெற்று வந்ததெனச் சான்றுகள் விளக்குகின்றன. ஆணவம் மேலிட்டு செருக்குடன் விளங்கிய தக்கனைத் தண்டிக்க எழுந்தருளியதே வீரபத்திர மூர்த்தம் எனப் புராணங்கள் விளக்குகின்றன.

ஆலய தொன்நம்பிக்கைகள்
--------------------

ஆணவ மலம் நீங்கி நல்லருள் பெற அருள் அளிப்பவராக ஸ்ரீ வீரபத்திரப் பெருமானை வணங்குவர் மக்கள். இவரை வழிபடும் அனைவரும் சகல நன்மைகளும் பெற்றுக்கொள்ள இயலும் என்பது தொன்நம்பிக்கை. முற்காலங்களில் கன்னிப்பெண்கள், கர்ப்பிணிகள், ஆசௌசிகள் போன்றோர் இவ்வாலயத்திற்கருகாமையிலும், நடுநிசியிலும், சந்தியிலும் செல்வதில்லை என்பதும் அவ்வாறு செல்பவர்கள் துன்பப்பட நேரிட்டதாக கர்ணபரம்பரைக் கதைகள் உள்ளன என்பதும் குறிப்பிடத்தக்கது. மேலும் ஊர் மக்கள் தம்மால் களவு கொடுக்கப்பட்ட பொருள்கள் கிடைக்கவேண்டும் என இக்கோவிலில் பறைசாற்றி இழை கட்டுவர். பின்னர் அப்பொருட்கள் கிடைக்கப்பெற்றதென்பதும் குறிப்பிடத்தக்கன.

ஆலய விழாக்கள்
-------------

வருடந்தோறும் ஆனி மாதத்தில் கந்த புராணம் படித்துப் பயன்சொல்லி வேல் பூசைவிழா சிறப்பாக நடைபெறும். பிரமோற்சவம் பத்துத் தினங்கள் சிறப்பாக நடைபெறும். 9ம் நாளன்று தேர்த்திருவிழாவும் அதற்கடுத்த நாளான மாசி மகத்தன்று தீர்த்தோற்சவமும் சிறப்பாக நடைபெற்றுவருகின்றது
இரு காண்பமைவுகொண்ட முக்கோணங்களும் அவற்றின் காண்பமைவு மையம் மற்றும் காண்பமைவு அச்சு.
ஒரு தளத்திலமைந்த இரு வடிவங்களின் ஒத்த புள்ளிகளை இணைக்கும் கோடுகள் ஒரு புள்ளியில் சந்தித்தால் அவ்வடிவங்கள் இரண்டும் அச்சந்திக்கும் புள்ளியிலிருந்து **காண்பமைவு** (*perspective*) உடையவை என வரையறுக்கப்படுகிறது. அச் சந்திக்கும் புள்ளி **காண்பமைவு மையம்** (*perspective center*) என அழைக்கப்படுகிறது. 

வீழ்ப்பு வடிவவியலில், இரு வடிவங்களின் ஒத்த கோடுகள் சந்திக்கும் புள்ளிகள் எல்லாம் ஒரே கோட்டிலமைந்தாலும் அவ்விரு வடிவங்களும் அக்கோட்டிலிருந்து காண்பமைவு கொண்டவையாக வரையறுக்கப்படுகிறது. அக் கோடு **காண்பமைவு அச்சு** (*perspective axis*) எனவும் அழைக்கப்படும். வீழ்ப்பு வடிவவியலில் எல்லாக் கோடுகளும் வெட்டும்கோடுகளாக இருக்குமாதலால் இந்த வரையறை வீழ்ப்பு வடிவவியலில் சாத்தியமாகிறது.

காண்பமைவின் கருத்துரு தளத்தில் வரையறுக்கப்பட்டாலும் அதனை உயர்பரிமாணங்களுக்கும் நீட்டிக்கலாம்.

பெயரியல்
--------

இரு வடிவங்களின் ஒத்தபக்கங்கள் சந்திக்கும் புள்ளிகள் எல்லாவற்றின் வழியாகச் செல்லும் கோடு *காண்பமைவு அச்சு* அல்லது *காண்பமைவின் அச்சு* எனவும் அழைக்கப்படுகிறது. இவ்வடிவங்கள், இவ்வச்சிலிருந்து காண்பமைவானவை எனப்படுகின்றன. காண்பமைவு வடிவங்களின் ஒத்த உச்சிகளை இணைக்கும் கோடுகள் சந்திக்கும் புள்ளி *காண்பமைவு மையம்* அல்லது *காண்பமைவின் மையம்* என அழைக்கப்படுகிறது. இவ்வடிவங்கள் இம்மையத்திலிருந்து காண்பமைவு கொண்டவை எனப்படுகின்றன.

குறியீடு
--------

செருமானியக் கணிதவியலாளர் கார்ல் வோன் இசுட்டாட் (Karl von Staudt) முக்கோணங்கள் ABC , abc இரண்டும் காண்பமைவானவை என்பதைக் குறிக்க {\displaystyle ABC\doublebarwedge abc} என்ற குறியீட்டை அறிமுகப்படுத்தினார்.

குறிப்புகள்
-----------

1. ↑  Young 1930, p. 28
2. ↑  H. S. M. Coxeter (1942) *Non-Euclidean Geometry*, University of Toronto Press, reissued 1998 by அமெரிக்கக் கணிதவியல் சங்கம், ISBN 0-88385-522-4. 21,2.

மேற்கோள்கள்
-----------

* Coxeter, Harold Scott MacDonald (1969), *Introduction to Geometry* (2nd ed.), New York: யோன் வில்லி அன் சன்ஸ், ISBN 978-0-471-50458-0, MR 0123930
* Dembowski, Peter (1968), *Finite geometries*, Ergebnisse der Mathematik und ihrer Grenzgebiete, Band 44, Berlin, New York: இசுபிரிங்கர் பதிப்பகம், ISBN 3-540-61786-8, MR 0233275
* Young, John Wesley (1930), *Projective Geometry*, The Carus Mathematical Monographs (#4), Mathematical Association of America
சிட்னி ஓபெரா மண்டபம்
**ஜர்ன் ஓபெர்க் ஊட்சன்** (Jørn Oberg Utzon, ஏப்ரல் 9, 1918 - நவம்பர் 29, 2008), டென்மார்க் நாட்டைச் சேர்ந்த ஒரு கட்டிடக்கலைஞர் ஆவார். உலகப் பாரம்பரியக் களங்களுள் ஒன்றான ஆஸ்திரேலியாவின் சிட்னி நகரிலுள்ள ஓபெரா மண்டபத்தை வடிவமைத்தவர். மேலும் கோப்பன்ஹேகன் நகருக்கு அருகில் உள்ள பாக்ஸ்வெர்ட் தேவாலயம், குவைத் நாடாளுமன்றக் கட்டடம் முதலியவற்றையும் வடிவமைத்தவர். நவீன கட்டிடக்கலையில் உலக அளவில் குறிப்பிடத்தக்கப் பங்களித்த ஒரே டேனிய கட்டிடக்கலைஞர் என டென்மார்க்கின் கிம் டிர்கின்க்-ஹோம்ஃபெல்டால் புகழப்பட்டவர்.

### வாழ்க்கை

இவர் டென்மார்க்கிலுள்ள கோப்பன்ஹேகனில் ஒரு கப்பல் வடிவமைப்பாளருக்கு மகனாகப் பிறந்தார். டென்மார்க்கின் தொழில் நகரமான அல்போர்கில் வளர்ந்து டேனிய முடியரசின் நுண்கலைக் கல்லூரியில் பயின்றார். பின் ஸ்வீடன், அமெரிக்கா நாடுகளில் பணியாற்றி இரண்டாம் உலகப்போருக்குப் பின் மீண்டும் கோப்பன்ஹேகனுக்கு வந்தார்.

1957ல் சீனா, யப்பான், இந்திய நாடுகளில் பயணமேற்கொண்டு வடிவமைப்பில் இணக்கம், அகம் புறங்களுக்கிடையேயான தொடர்பு முதலியனவற்றைக் கற்றார்.

### ஓபெரா மண்டப வடிவமைப்பு

1957 ஆம் ஆண்டில், ஆஸ்திரேலியாவின் சிட்னி நகரில் ஓபெரா மண்டபத்தை வடிவமைப்பதற்கான போட்டியில் பங்கேற்று முதற்பரிசு வென்றார். இவருடைய இந்தக் கட்டிடத்தின் கப்பற் பாய்களை நினைவுபடுத்தும் கூரையைக் கட்டுவதில் சிரமம் ஏற்பட்டது. இரண்டு வருடங்கள் வரை முயன்று கட்டிடத்திலுள்ள இரண்டு பெரிய மண்டபங்களை மூடும் மேற்படி கூரைகளை அமைக்கும் முறையொன்றை உருவாக்கினார்.

இக்கட்டிடத்தின் உள்ளக அலங்காரத்துக்கான கவர்ச்சிகரமான திட்டமொன்றையும் உருவாக்கியிருந்தார். ஆனால், அரசியல் மாற்றங்கள் ஏற்பட்டு, புதிதாகத் தெரிவுசெய்யப்பட்ட, நியூ சவுத் வேல்ஸின் அரசாங்கம், ஊட்சனுக்கான கொடுப்பனவுகளை நிறுத்தியது. 1966ல், அவர் நிறைவு பெறாத கட்டிடத்தையும் ஆஸ்திரேலிய நாட்டையும் விட்டு வெளியேற வேண்டிய நிலைக்கு ஆளானார். எனினும் ஓபெரா மண்டபம், 1973ல் கட்டி முடிக்கப்பட்டது. ஆஸ்திரேலிய நாட்டின் அடையாளச் சின்னமான இது உலகில் மிகப்பரவலாக அறியப்பட்ட கட்டிடங்களில் ஒன்றாகும்.

### பிற படைப்புகள்

இவருடைய மற்ற கட்டிடப்படைப்புகளில் சில

* பிளானட்ஷ்டாட்டண் வீடமைப்புத் திட்டம் - லுண்ட், சுவீடன் (1958)
* கிங்கோ வீடமைப்புத் திட்டம் - எல்சிங்கர் (1960)
* குவைத் நாடாளுமன்றக் கட்டடம் (1972)

### பட்டம்

ஓபெரா மண்டபத்தை வடிவமைத்ததற்காக, சிட்னி பல்கலைக்கழகம் ஊட்சனுக்கு மார்ச் 2003ல் கௌரவ டாக்டர் பட்டம் வழங்கியது. உடல்நலக் குறைவு காரணமாக ஊட்சன் ஆஸ்திரேலியா வர முடியாமையினால், அவரது மகன் ஊட்சனின் சார்பில் இந்த பட்டத்தைப் பெற்றுக்கொண்டார்.

### மேற்கோள்கள்

1. ↑  ["சிட்னி ஓபெரா மண்டப வடிவமைப்பாளர் ஜர்ன் ஊட்சன் இறப்பு (ஆங்கில மொழியில்)". 2008-12-20 அன்று மூலம் பரணிடப்பட்டது. 2008-11-30 அன்று பார்க்கப்பட்டது. சிட்னி ஓபெரா மண்டப வடிவமைப்பாளர் ஜர்ன் ஊட்சன் இறப்பு (ஆங்கில மொழியில்)]
2. ↑  Kim Dirkinck-Holmfeld, *Dansk Arkitektur: 1960-1995*, Arkitektens Forlag, 1995, p. 18–20.
**விதை பரவுதல்** (*Seed dispersal*) என்பது தாய் தாவரத்திலிருந்து விதைகள் வேறு இடத்திற்கு எடுத்துச் செல்லப்படுவது அல்லது கடத்தப்படுவதைக் குறிக்கும். தாவரங்கள் அவற்றின் மட்டுப்படுத்தப்பட்ட இயக்கம் காரணமாக அவற்றின் விதைகளைக் கொண்டு செல்ல பல்வேறு பரவல் காரணிகளை நம்பியுள்ளன, இதில் காற்று போன்ற உயிரற்ற காரணிகள் மற்றும் உயிர் வாழும் காரணிகளான பறவைகள் ஆகியவையும் உள்ளடங்கும். விதைகளை தனித்தனியாகவோ அல்லது கூட்டாகவோ தாய் தாவரத்திலிருந்து சிதறடிக்கலாம், அதே போல் வெவ்வேறு இடங்களிலோ அல்லது வெவ்வேறு நேரங்களிலோ பரவலுக்குட்படலாம். விதை பரவலின் வடிவங்கள் பரவல் வழிமுறைகளால் பெருமளவில் தீர்மானிக்கப்படுகின்றன, மேலும் இது தாவரத்தொகையின் அடர்த்தி மற்றும் மரபியல் அமைப்பு, அத்துடன் வடிவங்கள் மற்றும் இனங்களின் தொடர்புகளுக்கு முக்கியமான தாக்கங்களைக் கொண்டுள்ளது. விதை பரவலில் ஐந்து முக்கிய முறைகள் உள்ளன. அவை, ஈர்ப்பு, காற்று, வீசி எறியப்படுதல், நீர் மற்றும் விலங்குகள் போன்றவை ஆகும். சில தாவரங்கள் மரபுவழி மற்றும் சுற்றுச்சூழல் தூண்டுதலுக்கு பதிலளிக்கும் வகையில் மட்டுமே அவற்றின் விதைகளை பரப்புகின்றன..

மேற்கோள்கள்
-----------

1. 1 2  Howe, H F; Smallwood, J (November 1982). "Ecology of Seed Dispersal" (in en). *Annual Review of Ecology and Systematics* **13** (1): 201–228. doi:10.1146/annurev.es.13.110182.001221. பன்னாட்டுத் தர தொடர் எண்:0066-4162.
2. ↑  Green, Andy J.; Baltzinger, Christophe; Lovas‐Kiss, Ádám (2021-06-24). "Plant dispersal syndromes are unreliable, especially for predicting zoochory and long‐distance dispersal". *Oikos* **2022** (2). doi:10.1111/oik.08327. பன்னாட்டுத் தர தொடர் எண்:0030-1299. .
3. ↑  Bullock, James M.; Shea, Katriona; Skarpaas, Olav (2006-10-01). "Measuring plant dispersal: an introduction to field methods and experimental design" (in en). *Plant Ecology* **186** (2): 217–234. doi:10.1007/s11258-006-9124-5. பன்னாட்டுத் தர தொடர் எண்:1573-5052. .
**விதாலி ஃபூர்ணிக்கா** (*Vitaly Fournika*, பி. 1940 - இ. 198?) உருசியாவைச் சேர்ந்த ஒரு தமிழ் அறிஞர். தமது மறைவுவரை தமிழுக்காக பல தொண்டுகளை ஆற்றியவர். பல தமிழ் நூல்களை உருசிய மொழியில் மொழிபெயர்த்தவர். பல நூல்களையும் எழுதியுள்ளார். சோவியத் மக்களுக்கு தமிழ் மக்களையும் அவர்களது கலை, இலக்கியங்களையும் அறிமுகப்படுத்தியவர்.

வாழ்க்கைக் குறிப்பு
-------------------

விதாலி பூர்னிக்கா சோவியத் நாட்டில் உக்ரேனில் சாதாரண விவசாயக் குடும்பத்தில் பிறந்தார். லெனின்கிராட்டில் கட்டிடத் தொழிலாளியாக வேலை பார்த்தவர்.

தமிழ் மொழியில் ஈர்ப்பு
----------------------

1965 ஆம் ஆண்டில் ஒரு முறை புத்தகக் கடை ஒன்றில் உருசிய மொழியில் பெயர்க்கப்பட்ட இந்தியக் கவிதை நூல் ஒன்று அவர் கண்களுக்குத் தென்பட்டது. அது மகாகவி பாரதியாரின் கவிதைகளின் மொழிபெயர்ப்பு நூல். பாரதியாரின் சிந்தனைகளாலும் கருத்துக்களாலும் ஈர்க்கப்பட்ட வித்தாலி தனது தொழிலையும் உதறித் தள்ளிவிட்டு லெனின்கிராட் பல்கலைக்கழகத்தின் தமிழ்ப் பிரிவில் மாணவனாகச் சேர்ந்தார். *செம்பியன்* என அறியப்பட்ட சோவியத் அறிஞர் சிம்யோன் நூதின் அவர்களிடம் பயிற்சி பெற்றுப் பின்னர் சென்னப் பல்கலைக்கழகத்தில் முனைவர் மு. வரதராசனிடம் பயின்றார். *தமிழகப்பித்தன்* என்று புனைபெயரும் வைத்துக் கொண்டார்.

தமிழில் கலாநிதி பட்டம்
----------------------

சோவியத் அறிவியல் பேரவையின் அநுசரணையில் இயங்கிய மாஸ்கோ கிழக்கத்திய கல்விக்கழகத்தில் பயின்று கலாநிதிப் பட்டம் (முனைவர்) பெற்றார். தமது கலாநிதிப் பட்ட ஆய்விற்காக *தற்காலத் தமிழ் இலக்கியம்* மற்றும் ஜெயகாந்தனின் படைப்பிலக்கியம் முதலானவற்றைத் தமது ஆய்விற்காகத் தேர்ந்தெடுத்தார். நூற்றுக்கணக்கான கட்டுரைகளையும் எழுதினார்.

ஈழத்து இலக்கிய ஆய்வு
--------------------

ஈழத்து படைப்பிலக்கியங்கள் பலவற்றை உருசிய மொழியில் பெயர்த்திருக்கிறார்.

இலக்கியப் படைப்புகள்
--------------------

தமிழகத்தில் தமிழரின் தொன்மை, நம்பிக்கைகள், சடங்குகள், போன்றவற்றை ஆராய்ந்து உருசிய மொழியில் அரிய நூல் ஒன்றினையும் வெளியிட்டார். ஆதவனின் *என் பெயர் ராமசேஷன்* என்ற புதினத்தை உருசிய மொழியில் மொழிபெயர்த்தார். இந்நூல் ஒரு லட்சம் பிரதிகள் விற்பனையானது.

இவற்றையும் பார்க்கவும்
----------------------

* உருசியத் தமிழியல்

உசாத்துணை
---------

* முருகபூபதி, லெ. *நெஞ்சில் நிலைத்த நெஞ்சங்கள்*, சென்னை, 1995
**கீழக்கரிசல் ஆடு** அல்லது **அடிக்கருவை**, **கருவி** என்பது தமிழ்நாட்டைச் சேர்ந்த பாரம்பரிய செம்மறியாட்டு இனங்களில் ஒன்றாகும். இவை இறைச்சித் தேவைக்காக வளர்க்கப்படுகின்றன. இந்த ஆடுகள் தமிழகத்தின் ராமநாதபுரம், மதுரை, விருதுநகர், திருநெல்வேலி, தூத்துக்குடி ஆகிய மாவட்டங்களில் அதிகம் வளர்க்கப்படுகின்றன.

விளக்கம்
--------

கீழக்கரிசல் ஆடுகளில் பெண் ஆடு சராசரியாக 25 முதல் 35 கிலோ எடையுடனும், கிடாக்கள் 35 கிலோ எடையுடனும் இருக்கும். கிடாக்களுக்கு 35 செ.மீ. நீளத்தில் கொம்புகள் வளைந்தும் சுருண்டும் காணப்படும். பெரும்பாலான ஆடுகளில் கீழ்தாடையில் தாடி எனபெபடும் வாட்டில் காணப்படும். இந்த ஆடுகளின் உடலின் மேல்பகுதி முழுவதும் பழுப்பு நிறத்தில் இருக்கும். ஆனால் அடிப்பகுதியான வயிறு கால்கள் போன்றவை கறுப்பு நிறத்தில் இருக்கும். இதன் காரணமாக இது கீழக்கரிசல் என அழைக்கப்படுகிறது. இந்த ஆடுகள் கடுமையான வெப்பத்தைத் தாங்கி வளரும் திறன் கொண்டவையாகவும், நோய் எதிர்ப்பு ஆற்றல் கொண்டவையாகவும் உள்ளன. மேலும் இந்த ஆடுகள் மிகவும் கடினமான தீவனத்தை உட்கொண்டால்கூட எளிதில் செரித்துவிடும். இதேபோல மற்ற ஆடுகளைவிட அதிக நேரமாக தினமும் 10 மணி நேரத்துக்கும் மேலாக மேயும் திறன் கொண்டவை.

காப்பு நடவடிக்கைகள்
-------------------

1977 ஆண்டு நடத்திய கணக்கெடுப்பில் 1.73 லட்சம் கீழக்கரிசல் ஆடுகள் இருந்த நிலையில், 2006 ஆம் ஆண்டு எடுக்கப்பட்ட கணக்கெடுப்பில் இந்த ஆடுகளின் எண்ணிக்கை வெறும் 357ஆகக் குறைந்தது கால்நடை ஆராய்ச்சியாளர்களை அதிர்ச்சியில் ஆழ்த்தியது. இதனால் தமிழ்நாடு கால்நடை மருத்துவ அறிவியல் பல்கலைக்கழகம் மூலம், தேசிய கால்நடை மரபணு கழகத்துக்கு அளிக்கப்பட்ட ஆய்வறிக்கையைத் தொடர்ந்து பாரம்பரிய இனங்களைப் பாதுகாக்க நடவடிக்கை எடுக்கப்பட்டது. இதற்காக வாழ்விடத்தில் கீழக்கரிசல் இனச் செம்மறியாடு பாதுகாப்பு என்ற திட்டத்தையும் அறிவித்தது. மத்திய, மாநில அரசுகள் இணைந்து செயல்படுத்தும் இந்தத் திட்டத்துக்காக 2006-ஆம் ஆண்டு ரூ.60 லட்சம் ஒதுக்கப்பட்டது.
இதன்பயனாக கடந்த 6 ஆண்டுகளில் கீழக்கரிசல் ஆடுகளின் எண்ணிக்கை 3,600 இருக்கக்கூடும் எனக் கணக்கிடப்பட்டுள்ளது.

மேற்கோள்கள்
-----------

1. ↑  "கீழக்கரிசல்". *அறிமுகம்*. agritech.tnau.ac.in. 17 பெப்ரவரி 2018 அன்று பார்க்கப்பட்டது.
2. ↑  டி. கார்த்தி (17 நவம்பர் 2018). "இறைச்சிக்குப் புகழ்பெற்ற செம்மறி". *கட்டுரை*. தி இந்து தமிழ். 17 பெப்ரவரி 2018 அன்று பார்க்கப்பட்டது.

வெளி இணைப்புகள்
---------------

அழிவின் விளிம்பிலிருந்து மீண்ட "கீழக்கரிசல்' ஆட்டினம்!